CELEX: 32006R1507
Language: bg
Date: 2006-10-11 00:00:00
Title: Регламент (ЕО) № 1507/2006 на Комисията от 11 октомври 2006 година за изменение на Регламент (ЕО) № 1622/2000, Регламент (ЕО) № 884/2001 и Регламент (ЕО) № 753/2002 относно някои подробни правила за прилагане на Регламент (ЕО) № 1493/1999 на Съвета относно общата организация на пазара на вино, по отношение на условията за използване на дъбова дървесина при производството на вина и означаването и представянето на обработените по този начин вина

Важна правна забележка

|

32006R1507

Официален вестник n° L 280 , 12/10/2006 стр. 0009 - 0011

		Регламент (ЕО) № 1507/2006 на Комисиятаот 11 октомври 2006 годиназа изменение на Регламент (ЕО) № 1622/2000, Регламент (ЕО) № 884/2001 и Регламент (ЕО) № 753/2002 относно някои подробни правила за прилагане на Регламент (ЕО) № 1493/1999 на Съвета относно общата организация на пазара на вино, по отношение на условията за използване на дъбова дървесина при производството на вина и означаването и представянето на обработените по този начин винаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино [1], и по-специално член 46, параграф 1, член 53, параграф 1 и член 70, параграф 3 от него,като има предвид, че:(1) Регламент (ЕО) № 1622/2000 на Комисията от 24 юли 2000 г. за определяне на някои условия и ред за прилагане на Регламент (ЕО) № 1493/1999 относно общата организация на пазара на вино и за установяване на кодекс на Общността на енологичните практики и обработки [2] установява по-специално границите и някои условия за използване на веществата, чието използване е разрешено с Регламент (ЕО) № 1493/1999. В резултат на добавянето в списъка на разрешените енологични практики от приложение IV към Регламент (ЕО) № 1493/1999 на използването на дъбова дървесина при производството на вина е уместно да се определят граници и условия за използване на този материал. Границите и условията, предвидени в настоящия регламент, са в съответствие с предписанията, приети от Международната организация за лозата и виното.(2) Регламент (ЕО) № 884/2001 на Комисията от 24 април 2001 г. относно условията и реда за прилагане, касаещи документите, придружаващи транспорта на лозаро-винарските продукти и регистрите, които трябва да се водят в лозаро-винарския сектор [3], определя правилата относно указанията, които следва да се посочват в придружителните документи и правилата относно воденето на входящия и изходящия регистри, и предвижда по-специално указването на някои манипулации в регистрите. Специфичните характеристики на използването на дъбова дървесина във виното налагат то да бъде отбелязано в придружителните документи и в регистрите.(3) Регламент (ЕО) № 753/2002 на Комисията от 29 април 2002 г. за определяне на условията и реда за прилагане на Регламент (ЕО) № 1493/1999 на Съвета по отношение на означаването, наименованието, представянето и защитата на някои лозаро-винарски продукти [4] определя условията за използване на указанията, отнасящи се до метода на производство на продукта. Използването на дъбова дървесина при производството на вино придава на продукта вкус на дъбова дървесина, сходен с този, който може да се открие във вино, което е било произведено в дъбови бъчви. Поради това за един среден потребител е трудно да определи дали продуктът е бил произведен по единия или другия производствен метод. Ползването на дъбова дървесина при производството на вино е икономически твърде изгодно за винопроизводителите и се отразява върху продажната цена на продукта. От тук произтича риск за заблуда на потребителя, когато етикетирането на вино, произведено с дъбова дървесина съдържа думи или изрази, способни да накарат потребителя да повярва, че виното е било произведено в дъбови бъчви. С цел да се предотврати всякаква заблуда на потребителя и всякакво изкривяване на конкуренцията между производителите е уместно да се установят съответни правила на етикетиране.(4) Предвидените в настоящия регламент мерки са в съответствие със становището на Управителния комитет за виното,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 1622/2000 се изменя, както следва:1. Прибавя се следният член 18б:"Член 18бИзползване на дъбова дървесинаИзползването на дъбова дървесина, което е предвидено в приложение IV, параграф 4, буква д) от Регламент (ЕО) № 1493/1999, може да се извършва само ако отговаря на предписанията, които са включени в приложение XIа от настоящия регламент."2. Текстът, включен в приложение I към настоящия регламент, се добавя като приложение XIа.Член 2Регламент (ЕО) № 884/2001 се изменя, както следва:1. В член 14, параграф 1, алинея първа се добавя следното тире:- "— използването на дъбова дървесина при производството на вино".2. В приложение II, параграф Б, точка 3.2 се добавя цифрата 8а:"8а : продуктът беше произведен с използването на дъбова дървесина."Член 3Регламент (ЕО) № 753/2002 се изменя, както следва:1. В член 22 се добавя следният параграф 3:"3. За означаването на вино, ферментирало, съзрявало или старяло в дъбов съд, обозначенията, включени в приложение X, са единствените, които могат да бъдат използвани. При все това, за такива вина държавите-членки могат да установят други обозначения, равностойни на тези, които са установени в приложение X, като параграф 1 и 2 се прилагат mutatis mutandis.Използването на едно от означенията, посочени в приложение X, е позволено, когато виното е старяло в дъбов съд в съответствие с действащите национални разпоредби, дори и когато стареенето продължи в друг вид съд. Държавите-членки съобщават на Комисията мерките, които са взели в изпълнение на този параграф.За означаването на вино, произведено с помощта на дъбова дървесина, дори в съчетание с използването на дъбов/и съд(ове), означенията, включени в приложение X, не могат да бъдат използвани."2. Текстът, включен в приложение II към настоящия регламент, се добавя като приложение X.Член 4Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 11 октомври 2006 година.За КомисиятаMariann Fischer BoelЧлен на Комисията[1] ОВ L 179, 14.7.1999 г., стр. 1. Регламент, последно изменен с Регламент (ЕО) № 2165/2005 (ОВ L 345, 28.12.2005 г., стр. 1).[2] ОВ L 194, 31.7.2000 г., стр. 1. Регламент, последно изменен с Регламент (ЕО) № 643/2006 (ОВ L 115, 28.4.2006 г., стр. 6).[3] ОВ L 128, 10.5.2001 г., стр. 32. Регламент, последно изменен с Регламент (ЕО) № 643/2006.[4] ОВ L 118, 4.5.2002 г., стр. 1. Регламент, последно изменен с Регламент (ЕО) № 261/2006 (ОВ L 46, 16.2.2006 г., стр. 18).--------------------------------------------------ПРИЛОЖЕНИЕ I""ПРИЛОЖЕНИЕ XIаПредписания за дъбова дървесинаЦЕЛ, ПРОИЗХОД И ОБЛАСТ НА ПРИЛОЖЕНИЕДъбова дървесина се използва за производството на вино и за внасянето във виното на някои съставни характеристики, присъщи на дъбовата дървесина.Дъбовата дървесина трябва да произлиза изключително от видовете Quercus.Парчетата дъбова дървесина или се оставят в естественото им състояние или се затоплят до лека, средна или висока степен, но не бива да се претърпели горене, включително повърхностно, не бива да са въглищни, нито да са трошливи на допир. Те не трябва да са претърпели други химични, ензимни или физични обработки, освен нагряване. Към тях не трябва да се добавя какъвто и да е било продукт, предназначен да увеличи тяхната естествена ароматизираща способност или техните извлечими фенолни съединения.ЕТИКЕТИРАНЕ НА ПРОДУКТАЕтикетът трябва да отбелязва произхода на ботаническия вид или видове дъб и интензивността на евентуалното нагряване, условията на съхранение и указанията за безопасност.РАЗМЕРИРазмерите на дъбови стърготини трябва да са такива, че тегловно поне 95 % да бъдат задържани от ситото, разрезите на което са 2 mm.ЧИСТОТАДъбовата дървесина не трябва да отделя вещества в концентрации, които биха предизвикали евентуални рискове за здравето.Тази обработка трябва да бъде вписана в регистъра, посочен в член 70, параграф 2 от Регламент (ЕО) № 1493/1999.""--------------------------------------------------ПРИЛОЖЕНИЕ II""ПРИЛОЖЕНИЕ XТермини, разрешени да фигурират в етикетирането на виното съгласно член 22, параграф 3"ферментирало в дъбова бъчва (barrel)" | "отлежало в дъбова бъчва (barrel)" | "старяло в дъбова бъчва (barrel)" |"ферментирало в дъбова бъчва" | "отлежало в дъбова бъчва" | "старяло в дъбова бъчва" |"ферментирало в бъчва" | "отлежало в бъчва" | "старяло в бъчва"" |"--------------------------------------------------